burgasdotpro/wikipedia huggingface dataset:
Lou Thesz

Aloysius Martin "Lou" Thesz (* 14. apríl 1916 - † 28. apríl 2002), narodený ako Lajos Tiza bol americký profesionálny wrestler. Vo svojej kariére získal tri razy titul svetového šampióna NWA. Celkovo držal tento titul 3 749 dní. Je považovaný za jedného z najväčších wrestlerov 20. storočia.
Bruno Sammartino

Bruno Sammartino (* 6. október 1935, Pizzoferrato, Taliansko – † 18. apríl 2018, Pittsburgh, Pensylvánia, USA) bol americký profesionálny wrestler pochádzajúci z Talianska. Bol šampiónom WWE. Zároveň tento titul držal rekordne dlhý čas, celkovo 11 rokov. Patril k najpopulárnejším wrestlerom 60. a 70. rokov.
Roddy Piper

Roderick "Roddy" George Toombs (* 17. apríl 1954, Saskatoon, Saskatchewan, Kanada – † 31. júl, 2015, Hollywood, Kalifornia, USA) bol kanadský wrestler škótskeho pôvodu. Taktiež sa venoval hereckej kariére. Známym sa stal vďaka pôsobeniu v WWE. V roku 2005 bol uvedený do siene slávy tejto spoločnosti.
Jimmy Snuka

James William „Jimmy“ Reiher (* 18. máj 1943, Fidži – † 15. január 2017, Pompano Beach, Florida, USA) bol fidžijský wrestler a herec. Bol historicky prvým držiteľom ECW Heavyweight Championship. Známym sa stal najmä vďaka pôsobeniu vo World Wrestling Entertainment. Wrestlingu sa venujú aj jeho dcéra a syn. Je členom siene slávy WWE.
Svetová asociácia medzinárodných športových federácií

Svetová asociácia medzinárodných športových federácií (, skr. GAISF, predtým SportAccord) je svetová športová organizácia, ktorá zastrešuje medzinárodné športové federácie. Asociácia má 95 riadnych členov a 20 pridružených členov a sídli v Lausanne, Švajčiarsku. Úzko spolupracuje s Medzinárodným olympijským výborom.
Dejiny.
V 1967 sa stretlo 26 medzinárodných športových organizácii v Lausanne, kde vznikla "Všeobecná asociácia medzinárodných športových federácií". Dva roky na to bolo sídlo asociácie presťahované do Monaka. V roku 2009 bola premenovaná na "SportAccord" a sídlo asociácie bolo presťahované do Lausanne vo Švajčiarsku. V roku 2017 bola premenovaná na "Svetová asociácia medzinárodných športových federácií". V súčasnosti združuje 115 medzinárodných športových federácií, z toho je 95 riadnych členov a 16 pridružených.
Členské federácie.
Medzinárodné federácie, ktoré chcú vstúpiť do asociácie ako riadny člen, musia spĺňať nasledovné kritériá:
Glaukos

Glaukos ("Glaukos", ) môže byť:
Puy de Sancy

Puy de Sancy (po okcitánsky "puèi de la Crotz") je najvyšší vrch Centrálneho masívu a tým pádom aj najvyšší vrch stredného Francúzska (najvyšší vo Francúzsku s výnimkou Álp a Pyrenejí). S nadmorskou výškou je aj najvyššou vyhasnutou sopkou metropolitného Francúzska. Leží v masíve Monts Dore v departemente Puy-de-Dôme, asi 35 kilometrov juhozápadne od mesta Clermont-Ferrand.
Na svahoch vrchu vzniká sútokom dvoch potokov "Dore" a "Dogne" rieka Dordogne, ktorá tečie cez blízke kúpeľné mesto Mont-Dore a vteká do rieky Garonne.
Geológia.
"Puy de Sancy" je vrchol stratovulkánu Monts Dore, ktorý je nečinný už približne 220 tisíc rokov. V minulosti dosahoval výšku až , ale zosuvy pôdy zapríčinené eróziou a abráziou spôsobili pokles štítu. Vrch tvoria horniny ako trachyt, bazalt, resp. trachyandezit.
Raven

Scott Anthony Levy (* 8. september 1964, Philadelphia, Pensylvánia, USA), známy pod wrestlingovým menom Raven je americký profesionálny wrestler a herec, ktorý momentálne pôsobí na nezávislej scéne. V minulosti pôsobil v WWE, WCW, ECW a TNA. Počas kariéry získal celkovo 36 rôznych titulov.
Samoa Joe

Nuufolau Joel "Joe" Seanoa (* 17. marec 1979), známy pod wrestlingovým menom Samoa Joe je americký profesionálny wrestler, ktorý pôsobí v spoločnosti TNA. V minulosti pôsobil v nezávislej organizácii Ring of Honor, kde držal svetový titul rekordných 21 mesiacov.
Drew Hankinson

Andrew "Drew" Hankinson (* 22. december 1983) je americký profesionálny wrestler, známy najmä vďaka pôsobeniu vo World Wrestling Entertainment, kde zápasil pod menami Festus a Luke Gallows. Počas pôsobenia na nezávislej scéne bol známy ako Keith Hanson.
Joey Mercury

Adam Birch (* 18. júl 1979, Fairfax, Virgínia, USA), známy pod wrestlingovým menom Joey Mercury je americký profesionálny wrestler. Momentálne pôsobí v spoločnosti WWE ako tréner vo vývojovom stredisku na Floride.
Darren Young

Frederick "Fred" Rosser (* 2. november 1983), známy pod wrestlingovým menom Darren Young je americký profesionálny wrestler, ktorý pôsobí v spoločnosti WWE. Spoločne s Titusom O´Neilom vytvorili tag tím s názvom Prime Time Players.
Serena Deeb

Serena Deeb (* 29. jún 1986, Fairfax, Virgínia, USA) je americká profesionálna wrestlerka. Známou sa stala najmä vďaka pôsobeniu v spoločnosti WWE, kde vystupovala pod menom Serena. So CM Punkom, Lukom Gallowsom a Joeym Mercurym vytvorila Straight Edge Society.
Austin Aries

Daniel Healy "Dan" Solwold, Jr. (* 15. apríl 1978, Milwaukee, Wisconsin, USA), známy pod wrestlingovým menom Austin Aries, je americký profesionálny wrestler, ktorý pôsobí v spoločnosti TNA. Je držiteľom X-Division Championship. V minulosti pôsobil v nezávislej spoločnosti Ring of Honor, kde bol dvojnásobným svetovým šampiónom.
William Regal

Darren Kenneth Matthews (* 10. máj 1968, Staffordshire, Spojené kráľovstvo) je anglický profesionálny wrestler a komentátor, momentálne pôsobiaci v spoločnosti WWE pod menom "William Regal". V minulosti pôsobil v WCW ako "Steven Regal". Je považovaný za jedného z najlepších technických wrestlerov.
Umaga

Edward Smith „Eki“ Fatu (* 28. marec 1973, San Francisco, Kalifornia – † 4. december 2009, Houston, Texas) bol samoánsko-americký profesionálny wrestler známy pod menom "Umaga". Známym sa stal vďaka pôsobeniu vo World Wrestling Entertainment, kde získal dva razy Interkontinentálny titul. Pochádzal zo známej wrsetlingovej dynastie Anoa'i. Zomrel v roku 2009 na infarkt.
Majstrovstvá Európy malých štátov v basketbale

Majstrovstvá Európy malých štátov v basketbale je európske medzinárodné podujatie družstiev malých štátov v basketbale, ktoré riadi Európska basketbalová federácia (FIBA Europe). Slúži na rozvoj európskeho basketbalu a zúčastňujú sa ho družstvá rozvojových basketbalových krajín. Jeho história siaha do roku 1988, kedy sa na Malte konalo prvé podujatie mužov, a o rok neskôr, v Luxembursku, aj prvé podujatie žien. Prebiehajú s 2-ročnou periodicitou. Do roku 2006 nieslo podujatie názov "Európsky rozvojový pohár", a v rokoch 2008 a 2010 "Majstrovstvá Európy C divízie".
BBCode

BBCode (skratka z "Bulletin Board Code" - anglicky doslova kód násteniek, resp. online diskusií) je značkovací jazyk používaný pre formátovanie príspevkov na veľkej väčšine online diskusných fór. Značky sú uzatvárané do hranatých zátvoriek a po odoslaní príspevku sú transformované na jazyk, ktorému internetový prehliadač rozumie (tj. HTML).
"Bulletin Board Code" bol navrhnutý k poskytovaniu bezpečnejších, jednoduchších a obmedzenejších možností formátovania príspevkov. Predtým mnoho diskusných fór dovoľovalo vkladať HTML kód, ktorý mohol narušiť alebo pozmeniť vzhľad stránky alebo spúšťať rôzne JavaScripty.
Príklady BBCode.
Toto sú najčastejšie používané BBCode značky
Glaukóm - zelený zákal (MKCH-10)

H40 - H42: GLAUKÓM je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.
Choroby sklovca a očnej gule (MKCH-10)

H43 - H45: Choroby sklovca a očnej gule je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.
Shelton Benjamin

Shelton James Benjamin (* 5. júl 1975, Orangeburg, Južná Karolína) je americký profesionálny wrestler a bývalý zápasník. Známym sa stal najmä vďaka pôsobeniu v WWE, kde získal trikrát Intercontinental title, raz Unites States Title a s Charliem Haasom dvakrát tag tímové tituly. Momentálne pôsobí v Ring of Honor
Carlito

Carlos Edwin „Carly“ Colón, Jr. (* 21. február 1979, Santurce, San Juan, Portoriko), známy pod wrestlingovým menom "Carlito" je portorický profesionálny wrestler. Sedem rokov pôsobil v spoločnosti World Wrestling Entertainment. Je bývalým držiteľom Intercontinental title a United States title.
Montel Vontavious Porter

Hassan Hamin Assad (* 28. október 1973, Miami, Florida), narodený ako Alvin Burke, Jr. a známy pod prezývkou Montel Vontavious Porter (MVP), je americký profesionálny wrestler, ktorý momentálne pôsobí v organizácii New Japan Pro Wrestling (NJPW). Známy je najmä vďaka pôsobeniu v WWE.
John Layfield

John Charles Layfield (* 29. november 1966, Sweetwater, Texas) je bývalý americký profesionálny wrestler, komentátor a zápasník MMA. Známy sa stal vďaka pôsobeniu v spoločnosti World Wrestling Entertainment, kde vystupoval pod menami Bradshaw, John „Bradshaw“ Layfield alebo JBL. Je bývalým šampiónom tejto spoločnosti.
Chavo Guerrero

Salvador „Chavo“ Guerrero IV (* 20. október 1970, El Paso, Texas, USA), známy pod menom Chavo Guerrero, je americký profesionálny wrestler a člen slávnej mexickej wrestlingovej dynastie Guerrerovcov. Je synovcom Eddieho Guerrera a synom Chava Guerrera staršieho. Známym sa stal najmä vďaka pôsobeniu vo World Wrestling Entertainment.
Nelson Frazier

Nelson Frazier, Jr. (* 14. február 1971, Memphis, Tennessee, USA – † 18. február 2014, tamže) bol americký profesionálny wrestler a herec, známy pod prezývkami "Mabel", "Viscera", "Big Daddy V" a "King V". Známym sa stal vďaka pôsobeniu v WWE. Neskôr pôsobil v All Japan Pro Wrestling (AJPW).
Marcus Cor Von

Marcus Cor Von (vlastným menom "Monty Brown", * 13. apríl 1970, Detroit, Michigan, USA) je americký wrestler a bývalý hráč amerického futbalu. Známym sa stal vďaka pôsobeniu v spločnostiach WWE a TNA. Taktiež pracoval pre viaceré nezávislé wrestlingové organizácie.
Bobby Lashley

Franklin Roberto "Bobby" Lashley (* 16. júl 1976, Junction City, Kansas, USA) je americký profesionálny wrestler, zápasník MMA, herec a bývalý amatérsky zápasník. Známy je zo svojho pôsobenia voWorld Wrestling Entertainment, kde získal niekoľko titulov.
Tommy Dreamer

Thomas James "Tom" Laughlin (* 14. február 1971, Yonkers, New York; známy pod menom Tommy Dreamer) je americký profesionálny wrestler. V minulosti pôsobil v spoločnostiach WWE a ECW. Jeden rok účinkoval v TNA. Momentálne pracuje pre rôzne nezávislé organizácie.
Elijah Burke

Elijah Samuel Burke (* 24. máj 1978, Jacksonville, Florida) je americký profesionálny wrestler, ktorý momentálne pôsobí v spoločnosti TNA pod menom "„The Pope“ D'Angelo Dinero". V minulosti pracoval aj pre WWE.
Ken Anderson

Kenneth Anderson (* 6. marec 1976, Wisconsin Rapids, Wisconsin, USA) je americký profesionálny wrestler a príležitostný herec. Momentálne pôsobí v spoločnosti TNA pod menom "Mr. Anderson". V minulosti pracoval aj pre World Wrestling Entertainment ako "Mr. Kennedy".
Serie A 1934/1935

Serie A 1934/1935 bola sezóna talianskej najvyššej futbalovej súťaže. Víťazom tohto ročníka sa stal Juventus, ktorý tak získal svoj siedmy taliansky titul. Od tejto sezóny hralo ligu 16 tímov.
Matt Striker

Matthew Kaye (* 26. jún 1974, Queens, New York ; známy pod prezývkou Matt Striker) je bývalý americký profesionálny wrestler, komentátor a herec. Momentálne pôsobí v spoločnosti WWE ako komentátor.
Serie A 1935/1936

Serie A 1935/1936 bola sezóna talianskej najvyššej futbalovej súťaže. Víťazom tohto ročníka sa stala Bologna, ktorá tak získala svoj tretí taliansky titul.
Hardcore Holly

Robert "Bob" Howard (* 29. január 1963, Mobile, Alabama, USA), známy pod prezývkou Bob "Hardcore" Holly, je americký profesionálny wrestler. Pätnásť rokov pôsobil v spoločnosti World Wrestling Entertainment.
Gregory Helms

Gregory Shane Helm (* 12. júl 1974, Smithfield, Severná Karolína) je americký profesionálny wrestler. Známym sa stal vďaka pôsobeniu v spoločnosti World Wrestling Entertainment pod menami "The Hurricane" a "Gregory Helms". Istý čas pôsobil aj vo WCW.
Detoxikácia organizmu

Detoxikácia organizmu - "Kľúč k zdraviu" je kniha, ktorej autorkou je profesorka Katarína Horáková. 
Hlavnou témou publikácie sú zásady zdravého stravovania a potreba očisty organizmu. Autorka v knihe upozorňuje na dôležitosť pravidelnej detoxikácie - očisty tela. Predstavuje svoje návody pre tieto činnosti a predkladá názorne postupy pri očiste organizmu.
Kniha bola uvedená na slovenský knižný trh koncom roku 2007, nasledujúce vydania v rokoch 2008, 2009, 2010 a rozšírené vydanie v júni 2012. V roku 2008 sa publikácia objavila v českom ("Detoxikace organizmu") a aj v maďarskom jazyku ("A szervezet méregtelenítése"; 2. vydanie vyšlo v roku 2009), v roku 2012 v elektronickej podobe v anglickom jazyku ("Body Detox").
Mike Knox

Michael Shawn Hettinga (* 17. júl 1978, San Bernardino, Kalifornia; známy pod prezývkou Mike Knox) je americký profesionálny wrestler. V minulosti pôsobil v spoločnosti World Wrestling Entertainment.
Justin Credible

Peter Joseph Polaco (* 16. október 1973, Ozone Park, New York; známy pod prezývkou Justin Credible) je americký profesionálny wrestler. V minulosti pôsobil v organizáciách World Wrestling Entertainment a Extreme Chapmpionship Wrestling. Pôvodne zápasil pod menom Aldo Montoya.
Stevie Richards

Michael Manna (* 9. október 1971, Philadelphia, Pensylvánia, USA; známy pod prezývkou Stevie Richards) je americký profesionálny wrestler. V minulosti pôsobil v spoločnostiach Extreme Championship Wrestling, World Wrestling Entertainment, Total Nonstop Action Wrestling, National Wrestling Alliance a World Championship Wrestling.
Shannon Moore

Shannon Moore (* 27. júl 1979, Cameron, Severná Karolína) je americký profesionálny wrestler. Známy je vďaka pôsobeniu v spoločnostiach World Championship Wrestling, World Wrestling Entertainment a Total Nonstop Action Wrestling.
Christopher W. Anderson

Chris Wright (* 7. január 1971, Emit, Severná Karolína, USA), známy pod prezývkou C. W. Anderson, je americký profesionálny wrestler. Známy je najmä vďaka pôsobeniu v spoločnosti Extreme Championship Wrestling.
Chris Hero

Chris Spradlin (* 24. december 1979) je americký profesionálny wrestler, známejší pod menom Chris Hero. Momentálne pracuje v spoločnosti WWE pod menom Kassius Ohno. V minulosti pôsobil v nezávislých organizáciách Pro Wrestling Guerrilla a Ring of Honor.
Mick Foley

Michael Francis „Mick“ Foley, Sr. (* 7. jún 1965, Bloomington, Indiana, USA) je americký profesionálny wrestler, spisovateľ, herec, komediant a bývalý komentátor. Počas wrestlingovej kariéry pracoval v spoločnostiach ECW, WCW, WWE a TNA. Vystupoval aj pod prezývkami Dude Love, Cactus Jack a Mankind. Je považovaný za jednu z najväčších hardcorových legiend v histórii wrestlingu.
Nigel McGuinness

Steven Haworth (* 23. január 1978, Londýn, Spojené kráľovstvo), známy pod menami Desmond Wolfe a Nigel McGuinness je bývalý anglický profesionálny wrestler. Známy je najmä z pôsobenia v spoločnostiach Ring of Honor a Pro Wrestling Noah. Istý čas pôsobil aj v TNA. Momentálne pracuje v Ring of Honor ako komentátor.
Aaron Stevens

Aron Steven Haddad (* 3. august 1982) je americký profesionálny wrestler. Momentálne pôsobí v spoločnosti WWE pod menom Damien Sandow. Pod menom Idol Stevens zápasil v Ohio Valley Wrestling a World Wrestling Council.
Christopher Daniels

Daniel Christopher Covell (* 24. marec 1971), známy pod prezývkou "The Fallen Angel" Christopher Daniels je americký profesionálny wrestler, ktorý momentálne pôsobí v spoločnosti TNA. V minulosti vystupoval pod menom Curry Man. Do povedomia sa dostal vďaka pôsobeniu v nezávislej spoločnosti Ring of Honor.
Val Venis

Sean Allen Morley (* 6. marec 1971, Oakville, Ontário, Kanada), známy pod prezývkou Val Venis je kanadský profesionálny wrestler. V minulosti pôsobil v spoločnostiach World Wrestling Entertainment, Total Nonstop Action Wrestling a Consejo Mundial de Lucha Libre. Okrem iného sa venuje aj písaniu politických blogov.
Shade Gaspard

Shad Chad Javier Romane Chittick Gaspard (* 13. január 1981, Brooklyn, New York, USA† 17. máj 2020, Venice Beach, Los Angeles) bol americký profesionálny wrestler s haitskými koreňmi. Známym sa stal najmä vďaka pôsobeniu v spoločnosti World Wrestling Entertainment. Pracoval pre Inoki Genome Federation.
Sabu

Terry Michael Brunk (* 12. december 1964), známy pod prezývkou Sabu je americký profesionálny wrestler. Je známy svojim extrémnym štýlom zápasenia. V minulosti pôsobil v spoločnostiach WCW, ECW a TNA.
James Gibson

James Howard Gibson (* 23. december 1976), známy pod menami Jamie Noble a James Gibson je bývalý americký profesionálny wrestler, ktorý momentálne pracuje v spoločnosti WWE ako producent. V minulosti pôsobil v nezávislej organizácii Ring of Honor.
Dave Meltzer

Dave Meltzer (* 24. október 1959, New York, New York, Spojené štáty|USA) je americký wrestlingový novinár a historik. Je zároveň vydavateľom uznávaného wrestlingového periodika "Wrestling Observer Newsletter (WON)". Jeho doménou je okrem wrestlingu aj MMA. Meltzer spopularizoval tzv. "hviezdičkové hodnotenie" wrestlingových zápasov.
Majstrovstvá Európy malých štátov v basketbale mužov 2012

Majstrovstvá Európy malých štátov v basketbale mužov 2012 boli v poradí 13. majstrovstvá Európy malých štátov v basketbale mužov, ktoré organizuje Európska basketbalová federácia (FIBA Europe). Konali sa v Serravalle, v San Maríne od 2.7. júla 2012, za účasti 7 tímov. V San Maríne sa konalo mužské podujatie druhýkrát, keď predtým to bolo v roku 1996. 
Titul mali obhajovať Dáni, tí sa ale na tohtoročnom podujatí nepredstavili. Andorrčania získali titul po štvrtýkrát, keď sa z neho tešili po 10 rokoch.
Účastníci.
Pozn: Číslo v zátvorke udáva umiestnenie v medzinárodnom rebríčku Roon Ba k 4. júlu 2012.
Briscoe Brothers

Briscoe Brothers je wrestlingový tag tím, ktorý tvoria Jay a Mark Briscovci. Pôsobil vo viacerých organizáciách v Spojených štátoch ako Ring of Honor Full Impact Pro, Combat Zone Wrestling a príležitostne aj v japonskej Pro Wrestling Noah.
Jiří Vokuš

Mjr. PhDr. Jiří Vokuš je bývalý český moderátor a major Polície Českej republiky. V rokoch 1980-1991 pôsobil ako starší referent špecialista IX. správy Federálneho ministerstva vnútra (správa pre politickovýchovnú, vzdelávaciu, kultúrnu a propagačnú činnosť FMV) v Ústrednej redakcii armády, bezpečnosti a brannosti (ÚRABB) Československej televízie. Moderoval relácie "Federálna kriminálna ústredňa pátra, radí, informuje" a "Na stope" (). V roku 2008 odišiel podľa Služobného zákona do civilu, pričom obdržal mesačný výsluhový dôchodok vo výške viac ako 20-tisíc Kč. V súčasnej dobe pôsobí ako Zástupca vedúceho Preventívne informačného odboru na Úseku mediálnej komunikácie Policajného prezídia Českej republiky, kde odpovedá na otázky novinárov a občanov, spracováva tlačové správy, vystupuje v spravodajských a publicistických programoch, zabezpečuje prípravu cyklu televíznych relácií pod názvom "Na stope".
Referencie.
Charlotte's Web (film z roku 1973)

Charlotte's Web (doslova Šarlotina pavučinka) je americký animovaný film z roku 1973, produkovaný spoločnosťou Hanna-Barbera Productions a Sagittarius Productions. Podkladom pre film je román Šarlotina pavučinka, ktorý napísal E. B. White. Jeho voľným pokračovaním je film "Šarlotina pavučinka: Wilburovo velké dobrodružství" (). V roku 2006 bol natočený ďalší film Šarlotina pavučinka.
Eufémos (mytológia)

Eufémos (starogr. "Εὔφημος" – "Eufémos", ) je v gréckej mytológii syn boha mora Poseidóna a jeho milenky Európy, dcéry obra Titya.
Jeho otec Poseidón ho obdaril zvláštnou schopnosťou: ako jediný z hrdinov gréckej mytológie dokázal chodiť po hladine mora.
Zúčastnil sa výpravy Argonautov za zlatým rúnom do ďalekej Kolchidy. Na spiatočnej ceste sa ich loď Argó dostala do ťažkostí, posádka ju musela prenášať púšťou, aby sa dostala na vôd Tritónskeho jazera. Tam sa stretli s morským bohom Tritónom, Eufémovym nevlastným bratom. Tritón daroval Eufémovi hrudu zeme. Eufémovi neskôr hruda spadla pri plavbe Egejským morom a vznikol z nej ostrov, ktorý dostal meno Théra. Niektoré verzie tohto mýtu uvádzajú, že to bol Iasón, ktorý mu poradil hodiť hrudu do mora. Uvádza sa aj, že ostrov bol neskôr zaľudnený ľuďmi z Eufémovho rodu.
Meno Théra si ostrov nesie v Grécku až do dnešných čias.(Známy ako Santorín)
Strata SE1

Strata (alebo celým názvom Strata SE1, pôvodne Castle House alebo The Razor (holiaci strojček), alebo Isengard) je 147 metrový mrakodrap v Londýne. Bol navrhnutý podľa holiaceho strojčeka. Strata bola postavená v rokoch 2007 - 2010. Po Sharde je druhou najvyššou budovou Southwarku. Budova má 43 poschodí, bola navrhnutá spoločnosťou BFLS a sú v nej byty. Na 39. poschodí sa nachádza vyhliadka "Sky Lobby".
Na mieste dnešnej Straty stála predtým šesťposchodová kancelárska budova Castle House zo 60. rokov. Tá bola zbúraná v roku 2005, Strata sa začala stavať v roku 2007. Plnú výšku dosiahla budova v júni 2009. Tri deväťmetrové veterné turbíny boli nainštalované v máji 2010.
Serie A 1936/1937

Serie A 1936/1937 bola sezóna talianskej najvyššej futbalovej súťaže. Víťazom tohto ročníka sa stala Bologna, ktorá tak získala svoj štvrtý taliansky titul.
Serie A 1937/1938

Serie A 1937/1938 bola sezóna talianskej najvyššej futbalovej súťaže. Víťazom tohto ročníka sa stala Ambrosiana-Inter, ktorá tak získala svoj štvrtý taliansky titul.
Mount Terror

Mount Terror môže byť:
Serie A 1938/1939

Serie A 1938/1939 bola sezóna talianskej najvyššej futbalovej súťaže. Víťazom tohto ročníka sa stala Bologna, ktorá tak získala svoj piaty taliansky titul.
Cairns

Cairns je mesto a prístav v štáte Queensland v Austrálii. Mesto má 140 000 obyvateľov. 
Leží pri Veľkej koralovej bariére.
Cairns vzniklo v roku 1876 ako prístav pre zlaté bane. V súčasnosti sú tu početné plantáže cukrovej trstiny.
Charakteristická funkcia

Charakteristická funkcia je matematický pojem, ktorý označuje:
Serie A 1939/1940

Serie A 1939/1940 bola sezóna talianskej najvyššej futbalovej súťaže. Víťazom tohto ročníka sa stala Ambrosiana-Inter, ktorá tak získala svoj piaty taliansky titul.
Mount Terror (Antarktída)

Mount Terror je čadičový štítový vulkán, ktorý sa nachádza na východnej časti Rossovho ostrova pri pobreží Antarktídy. Objavil ho sir James Clark Ross a pomenoval podľa svojej druhej lode HMS "Terror". Sopka je vysoká 3 230 m, na ostrove sa nachádzajú aj ďalšie vulkány (napríklad Erebus). Nachádzajú sa na ňom početné troskové kužele a dómy na svahoch štítu, ktorý je takmer úplne pokrytý snehom a ľadom. Je druhou najväčšou sopkou z celkových štyroch na Rossovom ostrove, ale je zatienený svojím susedom, činnou sopkou Erebus, 30 kilometrov na západ.
Skaly na vrchole neboli podrobené výskumu, ale na nižších miestach boli objektom vedeckého skúmania a ich vek sa pohyboval od 820 tisíc rokov u najmladších až po 1,75 milióna u najstarších. Nevykazuje žiadne známky sopečnej aktivity v mladšom období. Prvovýstup na Mount Terror podnikla novozélandská expedícia v roku 1959.
Majstrovstvá Európy malých štátov v basketbale žien 2012

Majstrovstvá Európy malých štátov v basketbale žien 2012 boli v poradí 12. majstrovstvá Európy malých štátov v basketbale žien, ktoré organizuje Európska basketbalová federácia (FIBA Europe). Konali sa v Struge, v Severnom Macedónsku od 10.15. júla 2012, za účasti 8 tímov.
Malťanky titul neobhájili; víťazom sa po 14 rokoch stali Rakúšanky, ktoré tak získali už svoj štvrtý triumf v tejto súťaži.
Účastníci.
Pozn: Číslo v zátvorke udáva umiestnenie v medzinárodnom rebríčku Roon Ba k 2. júlu 2012.
Holoprozencefália

Holoprozencefália (staršie "arrhinencefália", "holotelencefália") je vrodená chyba centrálnej nervovej sústavy, ktorá sa prejavuje nedostatočným vyvinutím (hypopláziou) až úplným nevyvinutím (apláziou) najrostrálnejšieho úseku neurálnej trubice (vývojového základu centrálnej nervovej sústavy) a poruchami vývoja tváre v čeľustnej oblasti. Nedochádza ku genetickej indukcii (spusteniu) vývoja stredočiarových štruktúr mozgu a tváre, alebo k nej dochádza len nedostatočne/neúplne. Závažnosť následného postihnutia je značne variabilná. Preto sa holoprozencefália podľa DeMeyera rozdeľuje na tri stupne závažnosti, pričom však medzi nimi neexistuje jednoznačná deliaca čiara:
Výskyt a prognóza.
Holoprozencefália patrí medzi pomerne časté vrodené chyby. Odhaduje sa, že postihuje približne každé 250-te embryo s tým, že väčšinou nie je zlučiteľná so životom a končí spontánnym potratom. Jej výskyt u živonarodených detí sa odhaduje na 1 : 1020 000. Je dvakrát častejšia u ženského pohlavia a viac ako 4-násobne častejšia u detí žien, ktoré nedovŕšili dňom pôrodu 18-ty rok života. Najčastejšia forma je alobárna (cca 50%). Len 10% prípadov má izolované postihnutie mozgu, u ostatných sú pridružené ďalšie anomálie, najčastejšie v oblasti tváre. Môže sa vyskytovať samostatne alebo v rámci rôznych syndrómov (napr. trizómia 13 alebo Pallisterov-Hallov syndróm).
Prognóza je všeobecne zlá; pri izolovanej holoprozencefálii je ročné prežívanie cca 50%, dospelosti sa dožívajú len miernejšie formy.
Príčiny.
Holoprozencefália môže byť primárne následkom genetických porúch (príslušné poškodenia môžu postihovať viaceré a rôzne gény s rovnakým morfologickým prejavom), ale príčinou môžu byť i faktory prostredia (chemické látky, ionizujúce žiarenie, diabetes mellitus či alkoholizmus matky a podobne). Za zmienku stojí predovšetkým rastlina s latinským názvom "Veratrum californicum" (Kýchavica kalifornská), ktorá obsahuje teratogén cyklopamín.
Klinické prejavy a patologické zmeny mozgu.
Porucha vývoja mozgu pri holoprozencefálii má za následok poruchu čuchu (hyposmia), epileptické záchvaty, zhoršenie schopnosti pohybu so zvýšeným svalovým napätím (spasticita), spomalenie psychického i fyzického vývoja, poruchy endokrinnej regulácie pre poškodenie podmozgovej žľazy, emočnú labilitu a prejavy poškodenia mozgového kmeňa (ťažkosti s dýchaním, srdcovým rytmom, poruchy regulácie telesnej teploty).
Takmer vždy chýbajú čuchové trakty a bulby (bulbus et tractus olfactorius bilat.). Hypotalamus a hypofýza sú obyčajne nedostatočne vyvinuté a majú zníženú funkciu. Párové corpora mamillaria sú obvykle spojené do jednej štruktúry. Bežný je abnormálny priebeh predných a stredných mozgových tepien. Detailnejšie sú patologické zmeny opísané pri jednotlivých typoch holoprozencefálie.
Glaukos (syn Sizyfa)

Glaukos ("Glaukos", ) je v gréckej mytológii syn korintského kráľa Sizyfa a Plejády Meropy.
Glaukos bol synom Sizyfa zakladateľa a prvého kráľa Korintu a stal sa jeho nástupcom. Oženil sa s Eurynomou, dcérou Nisa a splodil s ňou synov Bellerofonta, Déliada, Pirena a Alkiména.
Glaukos bol vášnivým pretekárom konských záprahov a známym chovateľom obzvlášť bujných kobýl. Táto je vášeň sa mu nakoniec stala osudnou. Pri hrách v Iólku sa mu voz prevrhol, kone ho potom vliekli po celom hipodróme a Glaukos zraneniam namieste podľahol. Túto nehodu mu údajne spôsobila bohyňa Afrodita, ktorej sa nepáčilo, ako zaobchádzal so svojimi kobylami. 
Pausanias píše, že sa súťaž konala na počesť jeho otca a aj po jeho smrti ostal v hippodrómoch „"strašiakom koní"" démon Taraxippos.
Paul Burchill

Paul Birchall (* 8. október 1979), známy pod prezývkou Paul Burchill je anglický profesionálny wrestler. Známym sa stal najmä vďaka pôsobeniu v spoločnosti World Wrestling Entertainment. V súčasnosti pôsobí na nezávislej scéne.
Blum

Blum môže byť:
Jimmy Reiher, Jr.

James William Reiher, Jr. (* 1. september 1971 je americký profesionálny wrestler a syn legendárneho wrestler "Superfly" Jimmyho Snuku. V minulosti pôsobil v spoločnosti World Wrestling Entertainment pod menami Sim Snuka a Deuce.
Kenny Dykstra

Kenneth George Doane (* 16. marec 1986), známy pod menami Kenny a Kenny Dykstra je americký profesionálny wrestler známy z pôsobenia v spoločnosti World Wrestling Entertainment, kde bol súčasťou frakcie s názvom "Spirit Squad". Momentálne pôsobí na nezávislej scéne.
Johnny Jeter

John "Johnny" Jeter (* 14. december 1981, San Diego, Kalifornia, USA) je americký profesionálny wrestler, ktorý sa stal známym najmä vďaka pôsobeniu v spoločnosti World Wrestling Entertainment, kde bol pod menom Johnny súčasťou frakcie "Spirit Squad".
Cliff Compton

Clifford "Cliff" Compton (* 2. november 1979), známy pod prezývkou Domino je americký profesionálny wrestler. V súčasnosti pracuje pre spoločnosť Ohio Valley Wrestling (OVW). V minulosti pôsobil vo World Wrestling Entertainment.
Matt Cappotelli

Matthew Lee "Matt" Cappotelli (12. november 1979 - 29. jún 2018) bol americký profesionálny wrestler. V minulosti pôsobil v spoločnosti Ohio Valley Wrestling, ktorá slúžila ako vývojové stredisko pre World Wrestling Entertainment. V roku 2008 bol nútený prerušiť svoju kariéru pre nádor na mozgu. Časom sa vyliečil, no nádor sa mu vrátil v júni roku 2017. Umrel o rok neskôr.
Teddy Hart

Teddy Annis (* 2. február 1980, Calgary), známy pod prezývkou Teddy Hart je kanadský profesionálny wrestler. Momentálne pracuje pre viaceré nezávislé organizácie v Spojených štátoch Jersey All Pro Wrestling a Dragon Gate USA. V minulosti pôsobil v mexickej Asistencia Asesoría y Administración.
Total Nonstop Action Wrestling

Total Nonstop Action (TNA) Wrestling je súkromná americká wrestlingová spoločnosť, ktorú založili v roku 2002 Jeff a Jerry Jarrettovci. Svoje sídla má v Nashville, Tennessee.
Shannon Spruill

Shannon Claire Spruil (* 17. júl 1975, Wiesbaden, Nemecko† 1. september 2021, Gwinnett County, Georgia, USA) bola americká profesionálna wrestlerka.
V rokoch 1999 až 2001 pôsobila v spoločnosti WCW pod menom Daffney a neskôr aj v TNA. Okrem iného sa príležitostne venovala aj herectvu.
Tracy Bookshaw

Tracy Brookshaw (* 22. máj 1975) je kanadská profesionálna wrestlerka a rozhodkyňa známa pod menom Tracy Brooks. Je známa najmä vďaka pôsobeniu v spoločnosti Total Nonstop Action Wrestling, kde strávila väčšinu svojej kariéry.
Maria Kanellis

Maria Louise Kanellis (* 25. február 1982) je americká profesionálna wrestlerka, skladateľka, herečka a moderátorka, známa pod menom Maria. V minulosti pracovala pre spoločnosť World Wrestling Entertainment. Momentálne pôsobí v Ring of Honor.
Alternatívne rozdelenie

Alternatívne rozdelenie (iné názvy: alternatívne pravdepodobnostné rozdelenie, alternatívne rozdelenie pravdepodobnosti, nula-jednotkové rozdelenie, Bernoulliho rozdelenie) je v teórii pravdepodobnosti a štatistike diskrétne rozdelenie pravdepodobnosti. Je to špeciálny prípad binomického rozdelenia.
Rozdelenie opisuje situáciu, v ktorej môžu nastať iba dva prípady, a to, že daná udalosť nastane alebo nenastane. Udalosť nastáva s pravdepodobnosťou "p" a nenastáva s pravdepodobnosťou "(1-p)". 
Definícia.
Diskrétna náhodná premenná formula_1 má alternatívne rozdelenie s parametrom formula_2, ak:
Pravdepodobnostná funkcia má pre formula_5 nasledovný tvar:
Označujeme:
Amy Dumas

Amy Christine Dumas (* 14. apríl 1975, Fort Lauderdale, Florida, USA) známa pod prezývkou Lita je bývalá americká profesionálna wrestlerka a speváčka skupiny The Luchagors. Známou sa stala najmä vďaka pôsobeniu v spoločnosti World Wrestling Entertainment. Je jednou z najpopulárnejších ženských zápasníčiek v histórii.
Against Me!

Against Me! je americká punk rocková skupina, ktorá pochádza z mesta Naples na Floride. Jej lídrom je speváčka, skladateľka a gitaristka Laura Jane Grace. Vydali päť radových albumov.
R (programovací jazyk)

R je programovací jazyk a prostredie určené pre štatistickú analýzu dát a ich grafické zobrazenie. Ide o implementáciu programovacieho jazyka S pod slobodnú licenciu. V súčasnosti jazyk R, vzhľadom na to že je bezplatný, už počtom užívateľov predbehol jazyk S a stal sa prakticky štandardom v mnohých oblastiach štatistiky.
Používa sa z príkazového riadku, existuje však niekoľko front-endov s grafickým rozhraním ako RKWard, Rstudio, R Commander alebo rozšírenie do OpenOffice.org Calcu R4Calc.
R taktiež býva prepojované či využívané v komerčných softwaroch, napr. v prostredí SPSS môžu užívatenia priamo písať a spúšťať programy v jazyku R nad otvorenými dátami.
Súčasťou inštalácie R je sada základných balíkov a ďalších viac než 16 000 (k januáru 2021) je k dispozícii na webových stránkach Comprehensive R Archive Network (CRAN), Bioconductor, Omegahit, GitHub a iných úložištiach. Funkcie prostredia R je možné rozšíriť pomocou knižníc označovaných ako balíčky (packages). V januári 2021 ich bolo v centrálnom repozitári CRAN k dispozícii 16 980. Príkladom často používaného balíčku je ggplot2 pre vizualizáciu dát.
Acetabulária

Acetabulária (lat. "Acetabularia") je rod zelených rias z čeľade "Dasycladaceae".
Charakteristika.
Ide o cca veľký organizmus podobný hube, so stielkou obsahujúcou uhličitan vápenatý. Klobúčik tvoria zrastené gametangiá, v substráte sa fixuje pakorienkom. K najznámejším druhom patrí "Acetabularia mediterranea" z oblasti Stredozemného mora.
Acetabuloplastika

Acetabuloplastika je druh ortopedickej operácie bedrového kĺbu, ktorej cieľom je rozšíriť kontaktnú plochu jamky bedrového kĺbu (acetábula) s hlavicou stehennej kosti () a zvýšiť tak celkovú stabilitu kĺbu. K zákroku sa väčšinou pristupuje v prípadoch nedostatočného vývoja bedrového kĺbu, ktorý sa nepodarilo upraviť inými metódami.
Panamerický pohár vo volejbale

Panamerický pohár vo volejbale je kontinentálny pohár národných družstiev vo volejbale, ktorý riadi NORCECA spoločne s Juhoamerickou volejbalovovou konfederáciou (CSV). Zúčastňujú sa ho severoamerické a juhoamerické družstvá. Jeho história siaha do roku 2002, kedy sa v Mexiku konalo prvé podujatie žien, a o 4 roky neskôr, v roku 2006 tiež v Mexiku, aj prvé podujatie mužov. Panamerický pohár sa organizuje každoročne. V mužskej kategórii vedie v historických tabuľkách tím , u žien je to rovnako tím .
Do roku 2008 plnil aj úlohu kvalifikácie na Americký pohár; neskôr slúži aj ako kvalifikácia panamerických družstiev na turnaj Svetovej ligy, resp. World Grand Prix.
Šarlotina pavučinka

Šarlotina pavučinka alebo v anglickom origináli Charlotte's Web môže byť:
Fieseler Fi 156

Fieseler Fi 156 "Storch" („Bocian“) bolo nemecké ľahké prieskumné a spojovacie lietadlo, navrhnuté pred druhou svetovou vojnou a intenzívne používané Luftwaffe počas vojny.
Vznik a vývoj.
V lete 1935 sa Gerhard Fieseler, šéfkonštruktér Reinhold Mewes a technický riaditeľ Erich Bachem zaoberali návrhom lietadla s vlastnosťami STOL (krátky vzlet a pristátie). Toto lietadlo malo plniť mnoho úloh v civilnom ako aj vojenskom sektore, pre vtedy nedávno znovuzrodenú Luftwaffe. Išlo o trojmiestny hornoplošný stroj, poháňaný motorom Argus s výkonom 179 kW. Charakteristickou črtou tohto lietadla bol aj jeho podvozok, mimoriadne vhodný na pristávanie pri prudkom klesaní a z veľkých uhlov. 
Bol skonštruovaný ako konkurent Messerschmittu Bf 163, Siebelu Si-201 a autogyra Focke-Wulf Fw 186 (založeného na Ciervovej technológii). Po postavení prvých troch prototypov bol vyrobený "Fi 156 V4" určený na zimné skúšky, nasledovaný predsériovým "Fi 156 V5" a začiatkom roka 1937 bolo postavených 10 ks "Fi 156A-0", určených na skúšobné testy. Jeden z týchto strojov bol verejne prezentovaný po prvýkrát na medzinárodnom leteckom stretnutí v júli 1937 v Zürichu, pričom v tom čase bola viacúčelová verzia "Fi 156A-1" v sériovej výrobe. Fi 156 Storch opakovane predviedol vzlietnutia s plným zaťažením po rozbehu nie viac než a plnú ovládateľnosť pri rozsahu rýchlostí od /h do /h. Skúšobná prevádzka potvrdila, že nemecké ozbrojené sily získali lietadlo, s ktorým možno vzlietnuť a pristáť aj za veľmi zložitých podmienok a počas druhej svetovej vojny bolo Fi 156 možné nájsť takmer všade, kde nemecké jednotky operovali. Celková výroba dosiahla 2 549 strojov. 
V porovnaní so svojim americkým konkurentom Piperom L-4 Grasshoper, mal Fi 156 oveľa výkonnejší motor – 179 kW oproti 48 kW u Piperu L-4. Porovnateľný britský stroj, Westland Lysander, nedosahoval ani zďaleka vynikajúcich vzletových a pristávacích vlastností Fi 156, a to aj napriek motoru s výkonom 746 kW. Jeho úspech dokazuje aj vplyv na konštrukcie zahraničných ekvivalentov, ako napr.: Ryan YO-51 Dragonfly, Vultee L-1 Vigilant alebo Bellanca O-50. 
Skúšobné lety proti stíhačkám ukázali, že pri rýchlosti /h to bol veľmi ťažký cieľ. Jeden Fi 156A-0 bol skúšaný s bombami SC-50, pričom zameriavacie body mal nakreslené na oknách z plexiskla, ďalší zasa prešiel úspešnými skúškami proti ponorke s použitím hlbinnej nálože. Menej nezvyčajné boli verzie na zhadzovanie zásob a s inštalovanými dymovnicami. 
Operačné nasadenie.
Toto lietadlo sa zúčastnilo mnohých dôležitých operácií. Jednou z najznámejších je misia z 12. septembra 1943. Vtedy Hitler nariadil SS Haupsturmführerovi Ottovi Skorzenymu aby zo zajatia vyslobodil talianskeho fašistického diktátora Benita Mussoliniho. Ten sa nachádzal v nedostupnom horskom hoteli Gran Sasso, kde sa dalo dostať jedine lanovkou. Otto Skorzeny pristál s Fi-156 na zadnej terase hotela, naložil Mussoliniho a odletel.
Majstrovstvá sveta v softbale žien 2012

Majstrovstvá sveta v softbale žien 2012 boli v poradí 13. majstrovstvá sveta v softbale žien, ktoré organizuje Medzinárodná softbalová federácia (ISF). Konali sa vo Whitehorse, v provincii Yukon, v Kanade od 13.22. júla 2012, za účasti 16 tímov. V Kanade sa konali ženské MS tretíkrát, keď predtým to bolo v rokoch 1994 (v St. John’s) a 2002 (v Saskatoon). Titul ôsmykrát za sebou neobhájili Američanky, ale zo svojho druhého víťazstva sa tešili hráčky Japonska. Tie získali titul po 42 rokoch.
Živý plot

Živý plot je umelo vysadená a udržovaná hustá rada krov, ktorá slúži ako oddeľovacia bariéra. Doplňuje alebo nahradzuje bežný plot, môže tiež slúžiť len ako dekoračný prvok. Živé ploty boli a sú obľúbeným doplnkom veľkých záhrad. Používajú sa tiež ako protiprachová a protihluková bariéra. Variant zo vždyzelených rastlín poskytuje záhrade ochranu pred nečakanými jarnými a jesennými mrazmi. Živý plot neustále dorastá a je preto potreba ho pravidelne strihať do požadovaného tvaru.
Výber a tvarovanie drevín pre živý plot v závislosti na kompozícii.
Pri vysadzovaní krycích stien sa postupuje odlišne v záhradách voľne riešených (anglický park) a v záhradách pravidelných (francúzska záhrada). V nepravidelných záhradách sa buď vysadzu­jú krycie steny tak, aby netvorili súvislú stenu, alebo sa k tejto stene predsadzujú ešte iné dreviny, ktoré by narušili pravidelný tvar línie. Pre tento účel možno ako predsadbu použiť nielen nižšie, alebo odlišne vyfarbené ihličnany, ale aj kvitnúce, stálozelené alebo opadavé dreviny a na veľkých plochách listnáče. V pravidelných záhradách sa vysadzujú krycie steny v súvislých a obyčajne priamočiarych líniách, ktoré možno tvarovať rezom, aby bol efekt výraznejší.
Pri nedostatku miesta je lepšie zvoliť pre živé ploty druhy a odrody stĺpovitého alebo úzko kužeľovitého tvaru. Živé ploty a steny alebo aj súvislejšie ihlična­té porasty majú vhodnejšie podmienky rastu, ak sú založené v se­verojužnom smere. Táto expozícia im poskytuje lepší svetelný pô­žitok, čo sa prejaví zvýšenou životnosťou aj kvalitou olistenia a zavetvenia.
Príklady drevín pre živé ploty.
Dreviny pre tvarované živé ploty podľa výšky.
Pri dobrých stanovištných podmienkach a dostatku prostriedkov možno použiť aj ďalšie druhy a odrody, napríklad smrek omorikový ("Picea omorika"), smrek pichľavý ("Picea pungens", "Picea pungens" - 'Globosa'). Niektoré druhy sa používajú obmedzene pre náročnejšiu techniku tvarovania (smrekovec opadavý ("Larix decidua"), borovica horská ("Pinus mugo")). Spoľahlivo možno zmladiť len živé ploty a steny z tisu (hlavne tis obyčajný ("Taxus baccata")).
Príklady listnatých drevín pre živé ploty.
Pre rozvolnené, málokedy rezané živé ploty sú vhodné napríklad:
Micuharu Misawa

Micuharu Misawa (, * 18. jún 1962, Yūbari, Hokkaidō, Japonsko – † 13. jún 2009, Hirošima) bol japonský profesionálny wrestler. 
Veľkú časť svojej kariéry strávil v spoločnosti All Japan Pro Wrestling. V roku 2000 ju opustil a založil vlastnú organizáciu s názvom "Pro Wrestling Noah". V roku 2009 tragicky zomrel po zranení, ktoré utrpel priamo počas zápasu. Je považovaný za jedného z najlepších zápasníkov wrestlingovej histórie. Na svojom konte má 24 5-hviezdičkových zápasov, čo je historicky najviac.
Biomagnetizmus

Biomagnetizmus (iné názvy: živočíšny magnetizmus, animálny magnetizmus, kozmický magnetizmus) je nepotvrdený jav, ktorý mal byť využívaný pri liečení. Taký spôsob liečby sa nazýva mesmerizmus.
Pojem „živočíšny magnetizmus“ pochádza od Franza Antona Mesmera, ktorý „liečil“ svojich pacientov najprv za pomoci permanentného magnetu, ktorý prikladal na choré miesta. Neskôr rovnaké výsledky dosiahol pomocou svojich rúk, čo si vysvetlil tak, že existuje akýsi živočíšny magnetizmus (). Živočíšny magnetizmus podľa neho vyplňuje celý vesmír. Človek ho môže z okolia získavať, hromadiť v sebe a prípadne aj preniesť na iného človeka. Údajnú liečebnú silu vysvetľoval tak, že vyžarovaný magnetizmus z jeho rúk mal odstraňovať prekážky vo voľnom obehu tohto magnetizmu, ktoré mali byť podľa jeho predstáv príčinou chorôb. V iných prípadoch choré časti tela namáčal vo vode, ktorá mala byť „zmagnetizovaná“.
Mesmerovu predstavu živočíšneho magnetizmu vyvrátila komisia francúzskej Akadémie vied, ktorá v roku 1784 Mesmera požiadala, aby živočíšnym magnetizmom ovplyvnil kompas a elektrometer, čo sa mu nepodarilo. Pozorované javy pri Mesmerovom pôsobení boli neskôr vysvetlené ako dôsledok placebo efektu a hypnotického pôsobenia.
Na živočíšny magnetizmus, väčšinou premenovaný na „biomagnetizmus“, sa odvolávajú mnohí liečitelia, ktorí sa snažia „liečiť“ aj podobnými metódami ako používal Mesmer. Biomagnetizmus niekedy nazývajú aj „kozmický magnetizmus“. Podobne pracujú aj s aurou.
Brock Lesnar

Brock Edward Lesnar (* 12. júl 1977) je americký profesionálny wrestler, ktorý pôsobí v spoločnosti WWE. Taktiež je bývalým zápasníkom MMA a držiteľom svetového titulu v ťažkej váhe spoločnosti UFC.
Rossov ostrov

Rossov ostrov je ostrov vytvorený štyrmi sopkami v Rossovom mori pri Rossovej ľadovej bariére v Antarktíde. Neďaleko sa nachádza pobrežie Viktóriinej zeme. Napriek malej rozlohe je ostrov 6. najvyšším ostrovom na Zemi.
Oblasť je súčasťou Rossovej dependencie, závislého územia Nového Zélandu, ktoré však nie je medzinárodne uznávané pre existenciu Antarktického zmluvného systému.
Geografia.
Rozloha ostrova je 2 460 km², z toho len malá časť nie je pokrytá ľadom a snehom. Sir James Clark Ross objavil ostrov v roku 1841, neskôr bol na jeho počesť pomenovaný Robertom F. Scottom. Ostrov tvorí vyhasnutá sopka Mount Terror (), najjužnejšie ležiaca činná sopka na svete Erebus () a menšia Mount Bird () na severe ostrova a Abbott Peak medzi "Mount Bird" a "Mount Erebus". Vyššie dva vrcholy nesú meno lodí Rossovej výpravy HMS "Erebus" a HMS "Terror".
Využitie.
Rossov ostrov slúžil mnohokrát ako základňa pre expedície do Antarktídy. Bol a je totiž najjužnejšie položeným ostrovom dosiahnuteľným po mori. Budovy postavené Scottovou a Shackletonovou výpravou sú dodnes chránené ako historické sídla.
V súčasnosti je na juhu Rossovho ostrova novozélandská Scottova základňa, a najväčšia americká stanica v Antarktíde, McMurdo Station. Greenpeace tu mal svoju základňu "World Park Base" v období rokov 1987 až 1992.
Fauna.
Na ostrove žije kolónia asi pol milióna tučniakov okatých.
Živučij

Živučij bol ruský torpédoborec triedy "Zavidnyj". Do služby u Čiernomorského loďstva bol zaradený v roku 1906. Počas prvej svetovej vojny sa zúčastnil bojových akcií proti Turecku. Hneď prvý deň nepriateľských akcií 29. októbra 1914 vyrazil spolu s torpédoborcami "Lejtenant Puščin" a "Žarkij" na pomoc napadnutej mínolovky "Prut". Avšak ich nepriateľom sa ukázal byť nemecký bojový krížnik SMS "Goeben", a preto sa lode stiahli a nechali Prut napospas Nemcom. Dňa 30. marca 1915 previedol spolu s torpédoborcami "Zvonkij" a "Žutkij" výpad proti tureckému mestu Eregli. So svojim osudom sa Živučij stretol 25. apríla 1916, kedy neďaleko Sevastopoľu narazil na mínu a potopil sa.
Skúška života

Skúška života (orig. "Proof of Life") je americký film natočený v roku 2000.
Dej.
Peter Bowman je americký staviteľ, ktorý bol práve v Južnej Amerike, aby postavil most. Bol však unesený. Jeho manželka si najala špeciálneho agenta na únosy a výkupné a spoločne začali pracovať na jeho záchrane. Agent sa však do Alice Bowmanovej zamiluje...
Chlorid mangánatý

Chlorid mangánatý (MnCl2) je ružovkastá práškovitá látka, dobre rozpustná vo vode, ktorá zo studených vodných roztokov kryštalizuje ako ružový tetrahydrát MnCl2 • 4H2O (môže sa ešte vyskytovať v podobe dihydrátu MnCl2 • 2H2O).
Príprava.
Chlorid mangánatý sa vyrába pôsobením koncentrovanej kyseliny chlorovodíkovej na oxid manganičitý:
Táto reakcia slúži zároveň k priemyselnej výrobe chlóru. Výsledný roztok po reakcii sa neutralizuje pomocou uhličitanu mangánatého a keďže v oxide manganičitom sú ako nečistoty prítomné soli železa, tak je možné týmto spôsobom oddeliť a prečistiť.
V laboratóriu je možné chlorid mangánatý pripraviť ľahšie rozpúšťaním mangánu, uhličitanu mangánateho alebo hydroxidu mangánatého v kyseline chlorovodíkovej:
Chemické vlastnosti.
Bezvodý chlorid mangánatý je polymérna tuhá látka, ktorá kryštalizuje v mriežke chloridu kademnatého. Tetrahydrát je tvorený oktaedrickými molekulami trans-Mn(H2O)4Cl2. Hydráty sa rozpúšťajú vo vode a dávajú mierne kyslé roztoky s pH okolo 4.
Je to slabá Lewisova kyselina, ktorá reaguje s chloridovými iónmi za vzniku komplexných zlúčenín obsahujúcich ióny trichloridomangánaté [MnCl3]-, tetrachloridomangánaté [MnCl4]2- a hexachloridomanganaté [MnCl6]4-. Trichloridomanganaté a tetrachloridomanganaté ióny majú polymérnu štruktúru.
Pri reakcii s bežnými organickými ligandmi dochádza k oxidácii manganatých zlúčenín za vzniku manganitých komplexov. Napríklad: anión etyléndiamíntetraoctanu mangánatého [Mn(EDTA)]-, anión kyanidu mangánatého [Mn(CN)6]3- a katión acetylacetonátu mangánatého [Mn(acac)3]. S trifenylfosínom Ph3P vytvára labilný adukt 2:1:
Bezvodý chlorid mangánatý slúži ako východisková látka pre syntézu ďalších zlúčenín mangánu. Napríklad manganocén sa pripravuje reakciou chloridu mangánatého MnCl2 s roztokom cyklopentadiénidu sodného v THF:
Munia Mayor Kastílska

Munia Mayor Kastílska (* 995 – † 1066) tiež nazývaná Muniadona Kastílska, bola manželkou Sancha III. Navarrského.
Život a dynastické nároky.
Narodila sa ako dcéra Kastílskeho grófa Sancha Garciu a jeho manželky Urracy Gómez z rodiny Banu Gómez. Muniadona sa okolo roku 1011 vydala za Sancha III. z Navarry a Pamlony.
V roku 1078 bol Guillermo Isarno, gróf z Ribagorzy zavraždený počas expedície do Valle de Arán. Na jeho dedičstvo si robili nároky Mayor Garcia, dcéra grófa Kastílskeho Garciu Fernandéza a Avy z Ribagorzy, tiež vdova po Ramónovi III. z Pallars Jussá, ale aj Sancho Garces III., ktorý si svoj nárok odvodzoval po svojej manželke Muniadony, vnučky Avy z Ribagorzy (teda pravnučky Ramona II. z Ribagorzy). V roku 1017 navarrské vojska napadli grófstvo a obsadili územia Guillerma Isarna.
O niečo neskôr, v roku 1028, boli opäť použité jej následnícke práva, keď po vražde grófa Garciu Sáncheza z Kastílska rukou rodiny Vela z Leónu, sa kráľ Sancho III. zmocnil grófstva Kastílskeho. Činil tak na základe toho, že jeho manželka Muniadona bola sestrou zavraždeného. Avšak titul grófa Kastílskeho dostal v roku 1029 jeho syn Fernando Sánchez.
Testament.
13. júna 1066 bol otvorený jej testament, kde zverovala svoje kone tím, ktorým ich požičiavala do momentu jej smrti a slobodu všetkým Saracénom, ktorí boli v jej službách a ktorí konvertovali na kresťanskú vieru. Kláštoru San Martín de Frómista, ktorý dala postaviť darovala pozemky, ktoré dovtedy v jej mene používali a okrem toho, územia Bobadilla a Agero, taktiež tretinu pozemkov Frómista a Pobláción a polovicu lúky a serna vo Villota. Rozdelila svoje ovce, kravy a kone, ktoré vlastnila v Frómiste medzi cirkevné centrá v Santa Marii, San Juan Bautista a San Martíne. Chcela byť pochovaná v San Martine de Frómista a žiadala troch mníchov, aby sa modlili za jej dušu. 
Potomkovia.
Z manželstva so Sanchom III., kráľom Navarrským a Pamplony sa jej narodili: